kardosdrur/scandi-wiki huggingface dataset:
Poul Petersen (skuespiller)

Poul Petersen (født 21. september 1905 i København, død 10. januar 1986 smst) var en dansk skuespiller og teaterdirektør.

Student 1925. Det ny Teaters elevskole 1930-1932 og skuespiller ved teatret til 1933.

Herefter fik Poul Petersen engagementer på Casino 1933-1935, Odense Teater 1935-1938, Aalborg Teater 1938-1940 samt Frederiksberg Teater og Allé Scenen 1941-1945. Han var desuden direktør for Aalborg Teater 1945-1954 og 1965-1968 og ind imellem direktør for Aarhus Teater 1954-1963.

Poul Petersen var gift med skuespillerinden Mime Fønss.

Filmografi 
Blandt de film han medvirkede i kan nævnes:

 Alle mand på dæk – 1942
 Det ender med bryllup – 1943
 Jeg mødte en morder – 1943
 Det bødes der for – 1944
 Guds mærkelige veje – 1944
 Det store ansvar – 1944
 Affæren Birte – 1945
 Farlig ungdom – 1953
 Sønnen fra Amerika – 1957
 Tine – 1964
 Tænk på et tal – 1969
 Oktoberdage – 1970
 I morgen, min elskede – 1971

Eksterne henvisninger 
 
 

Skuespillere fra Danmark
Teaterledere fra Danmark
Danskere i 1900-tallet
Personer fra København
Personer i Kraks Blå Bog (afdøde)
Knæklys

Knæklys, også kaldet glowsticks, er en slags engangs-lys der hverken kræver strøm eller ild for at fungere, jf. luminiscens. Oftest er det et 15 cm langt og 2 cm tykt rør, der indeholder to forskellige kemikalier, adskilt af et tyndt lag glas. Når lyset knækkes, brydes glasset mellem de to kemikalier, der så reagerer og danner en lysende væske, der oftest har en virkning i 12-15 timer, hvorefter effekten aftager hurtigt. Dette fænomen kaldes generelt for kemiluminiscens.

Knæklys fås i mange farver, blandt andet blå, rød, grøn og gul. De findes også i flere størrelser, helt ned til 30x5 mm beregnet til eksempelvis fiskepropper så man kan se proppen på sin fiskesnøre i mørke.

Knæklys kan være en god idé at have i huset i tilfælde af længere tids mørklægning.

Knæklys bruges også i techno-kulturen som fast del af deres fester og er en vigtig del af den nyopståede (eller genopståede) musikgenre new rave.

Se også
 Fosforescens

Belysning
Brand- og redningsudstyr
Luminescens
Hovedspring

Et hovedspring er et udspring man gør fra en kant ned i noget vand. Hovedspring springes med armene strakt over hovedet og hænderne samlet i en spids, så man rammer vandet med fingerspidserne først. Det tilstræbes at man strækker benene under hovedspringet.

Ved svømmestævner skal svømmearterne butterfly, brystsvømning, fri svømning og medley startes med et spring, som oftest er et hovedspring. I denne sammenhæng kaldes hovedspringet for et startspring. Et startspring er et specialiseret hovedspring, hvor svømmeren udover at springe på hovedet også springer fremad.

Indenfor udspring skal springet været højt, med en klart markeret vending, og nedslaget skal være lodret i vandet. Springet betegnes 101 og kan gennemføres som strakt (101A), hoftebøjet (101B) eller sammenbøjet (101C).

Hovedspring kan være farlige, hvis de springes forkert eller på for lavt vand. Det skal derfor understreges, at der skal tages særlige forholdsregler inden man begynder sit hovedspring.

Eksterne henvisninger
Sikkerhed ved hovedspring

Svømmeteknik
Udspring
Guantanamo

Guantanamo (på spansk Guantánamo) er en by i det sydøstlige Cuba. Guantanamo er hovedstaden i Guantanamo-provinsen og har omkring 208.000 indbyggere, der hovedsagelig lever af at producere sukkerrør og bomuld.
Omkring 15 km fra byen ligger den amerikanske flådebase Guantanamo Bay med dens fangelejr for terror-mistænkte. Guantanamo har også landets eneste McDonalds.I Guantanamo er der en lille restaurant her foregik planlægningen af statskuppet i 1959 .

Eksterne henvisninger 
  

Byer på Cuba
Guantanamo (provins)

Guantanamo-provinsen er den østligste provins i Cuba med  indbyggere. Dens hovedstad hedder lige som provinsen Guantanamo. Af andre byer kan nævnes Baracoa.

Guantanamo-provinsen omgiver den velkendte amerikanske flådebase Guantanamo Bay, der ligger i Guantánamobugten.

Guantanamo-provinsens arkitektoniske og kulturelle udtryk er forskelligt fra resten af Cuba. Provinsen ligger kun 80 km fra Haiti, hvilket er tæt nok til, man kan se lysene fra Haiti på en klar nat. og pga. provinsens mange Jamaicanske immigranter, ligner mange bygninger dem, man finder i det franske kvarter i New Orleans, USA.

Administrativ opdeling 
Provinsen er opdelt i 10 kommuner:

Referencer

Eksterne henvisninger 

Guantánamo Provinsen
Cubas provinser
Datatilsynet

Datatilsynet er en uafhængig statslig myndighed, der organisatorisk henhører under Justitsministeriet, der dog ikke har instruktionsbeføjelse over myndigheden. Datatilsynet har til opgave at føre tilsyn med, at reglerne i Persondataforordningen og Databeskyttelsesloven, der gennemfører et EU-direktiv, overholdes. Det sker gennem at rådgive, vejlede samt behandle klager og foretage inspektioner hos myndigheder og virksomheder. Datatilsynet består af et sekretariat og et råd (Datarådet).

Tilsvarende myndigheder findes i samtlige EU-lande samt Norge (også kaldet "Datatilsynet") og Island.

Datatilsynet hed frem til 2002 Registertilsynet.

Se også
 IMY - det svenske datatilsyn
 EUs Network and Information Systems, EUs Net- og Informationssikkerhedsdirektiv:
 NIS-direktiv
 NIS2-direktiv
 ENISA - The European Union Agency for Cybersecurity

Eksterne henvisninger 
 Datatilsynets hjemmeside 
 Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger 
 Privireal  – en engelsksproget hjemmeside om implementeringen af EU direktivet i forskellige lande.

Danske tilsynsmyndigheder
Justitsministeriet
Databeskyttelse
Valby
Justus Dahinden

Justus Dahinden (født 18. maj 1925 i Zürich, Schweiz; død 11. april 2020 i Zürich-Witikon) var schweizisk arkitekt og professor ved Technische Universität Wien.

Justus Dahinden, søn af den schweiziske skiområde, forfatter og filmskaber Josef Dahinden, studerede arkitektur ved det schweiziske føderale teknologiske institut i Zürich fra 1945 til 1949, ligesom Max Frisch, Alberto Camenzind og Hans Hofmann. Fra 1949 til 1952 var han assistent ved formanden for William Dunkel, hvor han også fandt beskæftigelse efter at have afsluttet sine studier. Fra 1955 havde Dahinden sit eget studie i Zürich. I 1956 modtog han sin doktorgrad for sin stilling inden for moderne arkitektur ved ETH. I 1974 blev han udnævnt til professor i interiørdesign og design ved Wiens teknologiske universitet. Han blev også bestyrelsesmedlem for Institut for Interiørdesign og Design ved Wiens Tekniske Universitet.

I 1985 blev han professor honoris causa ved Fakultet for Arkitektur og Byudvikling ved Universitetet i Buenos Aires, FAU - Facultad de Arquitectura y Urbanismo, Universidad de Buenos Aires. I 1989 blev han professor honoris causa for "Scuola de Altos Estudios del CAYC", Centro de Arte y Comunicación (CAYC) i Buenos Aires. Han havde en æresdoktorat fra det georgiske tekniske universitet i Tbilisi (1995) og en æresdoktorat fra det Slovakiske tekniske universitet i Bratislava (1996).

Udmærkelser 
 1981 Grand Prix d'Architecture 1981, CEA Cercle d'Ètudes Architecturales, Paris
 1981 INTERARCH 81, World Triennial of Architecture, Sofia, Medal and Prize of the City of Nates for Habitat in Iran
 1983 INTERARCH 83,World Triennial of Architecture, Competition HUMA 2000, Sofia, Medal and Prize of the National Committee of Peace of Bulgaria for the Project "Stadthügel" ("Urban Mound")
 1985 INTERARCH 85, World Triennial of Architecture, Sofia, Award for competition of projects and realizations, personal work
 1989 INTERARCH 89, World Triennial of Architecture, Sofia, Award for the Biography "Justus Dahinden-Architektur-Architecture"

Litteratur 
 1972 "Urban Structures for the Future" Pall Mall Press, New York
 1974 "Akro-Polis . Frei-Zeit-Stadt / Leisure City" Karl Krämer Publ. Bern/Stuttgart, 
 1988 "Justus Dahinden – Architektur – Architecture" Biography, Karl Krämer Publ. Stuttgart, 
 1991 "M... anders /autrement /different. Migros-Zentrum Ostermundigen", Karl Krämer Publ. Stuttgart,

Kildeangivelser

Eksterne henvisninger 

 Justus Dahinden in "Great Buildings"
 Justus Dahinden in newsnjoy.co.kr (ko.)
 "Stavba kláštora a pastoračného centra pri kostole sv. Františka v Karlovej Vsi" (sk.) 
 Potrait Justus Dahinden (de.) 

Arkitekter fra Schweiz
Personer fra Zürich
Anthony Fokker

Anton Herman Gerard 'Anthony' Fokker (6. april 1890 – 23. december 1939) var en hollandsk flykonstruktør. Han blev født i Blitar (Hollandsk Ostindien, nu Indonesien). Som 20-årig byggede han sit første flyvemaskine — Spin (Edderkoppen) — Det første hollandsk producerede flyvemaskine, som fløj i hans hjemland. Her blev han også berømt på at flyve rundt om Sint-Bavokerks tårn i Haarlem 31. august 1911.

I 1911 flyttede han til Berlin og i 1912 grundlagte han sit firma Fokker, som han siden flyttede til Schwerin. Under 1. verdenskrig byggede han utallige flyvemaskiner til tyskerne.

Hans mest berømte og succesrige flyvemaskiner fra verdenskrigen er Fokker E.III (1915), Fokker Dr.I (1917) og Fokker D.VII (1918). Han har og fejlagtig tit fået æren for at han opfandt det synkroniserede maskingevær, som kunne skyde mellem de roterende propelblade, men denne mekanismen blev udviklet af en af hans ansatte, Heinrich Lübbe. Men Fokker's flyvemaskiner blev de første der benyttede synkroniserede maskingevær.

Efter ordre fra hærledelsen arbejdede Fokker fra 1917 til 1919 sammen med Hugo Junkers. På grund af Versailles-traktaten måtte Tyskland efter krigen hverken bygge flyvemaskiner eller motorer til flyvemaskiner. Fokker flyttede tilbage til Holland og genetablerede sit eget flyvemaskineproducerende selskab i 1919. Han fokuserede nu mere på civile fly, frem for militære. Hans øgenavn var Den flyvende Hollænder.

Amerikaner og død 

I 1922 flyttede han til USA og fik senere amerikansk statsborgerskab. Her etablerede han i 1924 et amerikansk datterselskab til Fokker, kaldet Atlantic Aircraft Corporation. I 1927 blev Fokker gift med Violet Austman i New York City. Hun døde under mystiske omstændigheder 8. februar 1929, efter et fald fra deres hotelværelse. 

Anthony Fokker døde af meningitis den 23. december 1939 på Murray Hill Hospital i New York, efter at have været alvorligt syg i 3 uger. Fokkers urne blev bragt til Holland og Westerveld Kirkegård i Driehuis, hvor han blev sted til hvile i familiegraven.

Eksterne henvisninger 

Personer fra Nederlandene
Fokker
Marin County

Marin County er et county i Californien. Marin County ligger nord for Golden Gate, og Golden Gate-broen forbinder Marin County med San Francisco.

Marin County har ca. 250.000 indbyggere. I maj 2009 havde indbyggerne i Marin County en gennemsnitlig indkomst på $91.480, hvilket gjorde området til nr. fem på listen over højeste gennemsnitsindkomster i USA.

Kendte personer med nær tilknytning til Marin County 
Isabel Allende, forfatter
Barbara Boxer, United States Senator
David Crosby, musiker
Philip K. Dick, science fictionforfatter
Sterling Hayden, skuespiller
Mariel Hemingway, skuespiller
James Hetfield, musiker
Janis Joplin, sanger
Klaus Kinski, skuespiller
Barry Levinson, filminstruktør
Tim Lincecum, baseballspiller
George Lucas, filmproducent og -instruktør
Van Morrison, sanger
Connie Nielsen, skuespiller
Gavin Newsom, politiker
Sean Penn, skuespiller
Robin Wright Penn, skuespiller
Bonnie Raitt, sanger
Carlos Santana, musiker
Lars Ulrich, musiker
Robin Williams, skuespiller

Referencer 

Counties i Californien
Howard Gardner

Howard Gardner (født 1943 i Scranton, Pennsylvania, USA) er en kognitiv psykolog ansat ved Harvard-universitetet. Han er bedst kendt for sin teori om forskellige typer af intelligens. I 1981 blev han tildelt et MacArthur Foundation-legat.

Han har defineret 8 intelligenser, der siden har vundet genklang over hele verden.

Gardners ni intelligenser 

Den verbale/sproglige intelligens
Musikalsk intelligens
Matematisk/logiske intelligens (videnskabelig tænkning)
Den spatiale/visuelle intelligens
Den kropslige-kinæstetiske intelligens
Den intrapsykiske intelligens
Den interpsykiske intelligens
Den naturalistiske intelligens
Den Eksistentielle intelligens

Se også 
 De mange intelligenser

Eksterne henvisninger 

 Howard Gardners Project Zero-hjemmeside ved Harvard-universitetet 
 Howard Gardners personlige hjemmeside

Psykologer fra USA
Personer fra Pennsylvania
Intelligens
Genitiv

Ejefald eller genitiv (latin casus genetivus "oprindelsesfald") er en kasus.

Genitiv bruges ofte til at betegne ejerforhold i bred forstand. F.eks. mandens hat, hundens hale. Men som udgangspunkt er genitiv blot en kasus, der knytter to substantiver (evt. et substantiv og et adjektiv) sammen uden en bestemt betydning. Genitiv kan desuden i en del sprog, f.eks. tysk, latin og græsk, også bruges efter visse verber og visse præpositioner – det sidste har vi rester af på dansk efter præpositionen til: til lands, til fods, til vands.

I den latinske skolegrammatik har man identificeret disse former for genitiv:
 genetivus possesivus (ejergenitiv): mandens hat
 genetivus qualitatis (egenskabsgenitiv): "en første klasses forestilling"
 genetivus partitivus (delens genitiv): husets nederste etage
 genetivus subjectivus (subjektiv genitiv): Folketingets beslutning (svarer til subjekt) for det tilsvarende verbum)
 genetivus objectivus (objektiv genitiv): Cæsars drab = drabet på Cæsar (svarer til objekt) for det tilsvarende verbum)
 genetivus explicativus / definitivus (forklaringsgenitiv): en tre kilometers rejse =en rejse på tre kilometer
 genetivus auctoris ("forfattergenitiv"): denne bogs forfatter = forfatteren til denne bog

Subjektiv og objektiv genitiv (et eksempel):

Englænderne bombarderede København i 1807. 
Subjekt (grundled): englænderne; verballed (udsagnsled): bombarderede; objekt (genstandsled): København. 
Verbet at bombardere bliver til verbalsubstantivet bombardement.

Subjektiv genitiv: Englændernes bombardement.

Objektiv genitiv: Københavns bombardement.

I begge tilfælde drejer det sig om det samme bombardement, der foregik i 1807.
Englænderne er logisk subjekt; København er logisk objekt.

Possessive pronominer (ejestedord) bøjet i genitiv:
 1. person, ental — min, mit, mine
 2. person, ental — din, dit, dine, Deres
 3. person, ental — hans, hendes, dens, dets, sin, sit, sine
 1. person, flertal — vores, vor, vort, vore
 2. person, flertal — jeres, Deres
 3. person, flertal — deres

Se også 

 Dansk Sprognævn – Ofte stillede spørgsmål, Genitiv 

Grammatik
Kasus
Itterajivit

Itterajivit også stavet Ittaajimmiit eller Kap Hope er en lille forladt grønlandsk bygd vest for Ittoqqortoormiit/Scoresbysund i det nordlige Østgrønland. Fangst, fiskeri og turisme er hovederhvervene i området. Fjorden er kun isfri i de tre sommermåneder.

Eksterne henvisninger 
 Foto 
 Kort 

Tidligere bosættelser på Grønland
Bygder i Sermersooq Kommune
Vokativ

Vokativ eller tiltalefald (latin cāsus vocātīvus "kaldefald", "tiltalekasus") er den kasus, man bruger, når man afbryder og nævner en persons navn eller en betegnelse for personen for at påkalde sig hans eller hendes opmærksomhed. F.eks. "Kom her, Peter!", "Hvad siger du, min gode ven?". 

På latin findes der kun en særlig vokativform af substantiver efter 2. bøjning (-us, gen. -i), fx Veni, Marce! (Kom, Marcus!)

I de fleste sprog bruger man nominativ i denne funktion, men en række indoeuropæiske sprog har en særlig bøjningsform til vokativ, f.eks. latin, rumænsk, græsk og de slaviske sprog (dog ikke på moderne russisk og slovakisk).

I nordiske sprog eksisterer specielle vokative fraser med 2. person ental ejestedord,
for eksempel "din store idiot".

Henvisninger 

Grammatik
Kasus
Indoeuropæiske sprog
Likud

Likud er et konservativt parti i Israel, som indtil valget 28. marts 2006 var det største i det israelske parlament, Knesset, men led et svidende nederlag til det nye parti Kadima. Partiet har dog siden været det dominerende parti i landet. 

Partiets leder, Benjamin Netanyahu, har i tre valgperioder haft posten som Israels premierminister. 

Ved Parlamentsvalget i Israel 2015 bevarede partiet sin position som landets største parti med 29 pladser i Knesset.

Likud er en sammensmeltning af flere partier bl.a. Herut

Politiske partier i Israel
Nessebar

Nessebar er en by i det østlige Bulgarien på en halvø i Sortehavet. Byen er mere end 3.000 år gammel og var oprindelig en thrakisk bosættelse kaldet Membria. I det 6. århundrede f.Kr. blev byen en græsk koloni under det nuværende navn. Ruinerne der kan ses i dag stammer hovedsagelig fra den græske tid.

Nessebar blev indskrevet på UNESCOs Verdensarvsliste i 1983.

Galleri

Eksterne henvisninger 

Byer i Bulgarien
Verdensarvsområder i Bulgarien
Oldtidsbyer
Grækenland i antikken
Tetrachondraceae

Tetrachondraceae er en lille familie med kun to slægter og 4 arter i Patagonien, New Zealand og Australien og subtropisk til tropisk Sydamerika. Alle arterne er krybende stauder med modsatte blade og 4-tallige blomster. Arterne indeholder sorbitol (som næsten eneste kulhydrat) og glucosidet cornosid.

 Polypremum
 Tetrachondra

Eksterne link 
 Artikel om slægtskabet mellem Polypremum og Tetrachondra

 
Læbeblomst-ordenen
Etpartistat

Etpartistat er en stat, hvor ét politisk parti har magten, og alle de politiske ledere tilhører dette parti. Man kan bruge betegnelsen étpartisystem om et sådant styre. I praksis er der sjældent stor forskel på etpartistater og egentlige diktaturer (se nedenstående eksempler). Cuba og Kina er eksempler på lande, hvor ét parti er sikret magten via forfatningen, men hvor andre partier findes, men er uden indflydelse og under kontrol af det regerende parti.

Eksempler på etpartistater 
 Tyskland fra kort efter Nazi-partiets magtovertagelse i 1933 indtil 1945 og 2. verdenskrigs afslutning.
 Sovjetunionen fra den russiske revolution i 1917 og til landets kollaps i 1991– kommunistpartiet.
 Zimbabwe, hvor Robert Mugabes parti ZANU–PF sad på magten indtil november 2017.
 Kina, hvor Kinas kommunistiske parti regerer.

Diktatur
Eskatologi

Eskatologi (af gr. eschatos, "yderst") betyder "læren om de sidste tider", verdens undergang og dommedag. Religiøse bevægelser,  der lægger særlig vægt på eskatologiske forestillinger, kaldes millenaristiske.

Eskatologi i kristendommen 

Bibelen bygger på en lineær historieforståelse, som skrider frem mod et mål (i modsætning til en cyklisk forståelse). Gud styrer historien mod den endelige opfyldelse af den hensigt, han har med hele sin skabelse. Den bibelske eskatologi er altså ikke begrænset til det enkelte menneskes skæbne; den er optaget af hele verdenshistoriens opfyldelse, som alle Guds frelseshandlinger i historien er rettet mod.

Den kristne kirke lever mellem det allerede opfyldte mål, nemlig Jesu død og opstandelse og begivenhederne i de sidste tider ved Jesu genkomst. Der er beretninger med eskatologisk indhold i Det Nye Testamente i bl.a. Mattæusevangeliet, kapitel 24 og 25 og i Johannes' Åbenbaring.

Typisk for den bibelske eskatologi er, at beretningerne er komplicerede intertekstuelle konstruktioner – f.eks. er Mattæusevangeliets eskatologi baseret på Daniels Bog, der selv benytter andre gammeltestamentlige kilder som Zakarias' Bog, Jeremias' Bog og Esajas' Bog.

Eskatologi i nordisk mytologi 
Den nordiske mytologi rummer en eskatologisk vision kendt som Ragnarok i det oldislandske kvad Völuspá (vølvens spådom) og i Snorre Sturlassons rammefortælling Gylfaginning.

Eskatologi i andre religioner

Amerikansk naturreligion 
Blandt den oprindelige befolkning i Amerika, indianerne, findes flere eskatalogier. De fleste er hverken særlig eksplicitte om tidpunkt eller konkrete begivenheder. I flere af disse eskatologiske beretninger deltager antropomorficerede dyr, forfædre/krigere og "store hvide mænd". Se fx Åndedans.

Kilder/Eksterne henvisninger 

 Lohses Forlag  – Lohses Store Bibelleksikon A-G.

 
 
 
Mytologi
Profeti
Jernurt-familien

Jernurt-familien (Verbenaceae) er udbredt i alle tropiske egne, dog mest i Amerika. Familien rummer 34 slægter og 1175 arter. Det er stauder, lianer, buske eller træer med modsatte og duftende, savtakkede blade. Blomsterne sidder i små aks eller hoveder. Her omtales kun de to slægter, som er repræsenteret ved arter, der dyrkes i Danmark, eller som er vildtvoksnede (naturaliserede) her.

 Aloysia 
 Dipyrena 
 Duranta 
 Glandularia 
 Ildkrone (Lantana )
 Lippia 
 Jernurt (Verbena'')

NB. En række slægter er overført til Læbeblomst-familien efter de seneste, genetiske undersøgelser.

Note 

 
Læbeblomst-ordenen
Jesper Langberg

Jesper Langberg (født 20. oktober 1940 på Frederiksberg, død 29. juni 2019) var en dansk skuespiller.

Jesper Langberg var søn af skuespilleren Sigurd Langberg og lillebror til skuespilleren Ebbe Langberg. Han har spillet på både film og teater. Han er nok bedst kendt som Kristen Skjern i tv-serien Matador og forskellige roller i Olsen-banden-filmene.

Efter sin 50 års jubilæumsforestilling "Kærestebreve" på Folketeatret i 2013 valgte han at trække sig tilbage, 72 år gammel.

Jesper Langberg døde d. 29 juni 2019 efter kort tids sygdom, 78 år gammel.

Priser 
 1968: Bodilprisen for rollen i Sådan er de alle
 1993: Bodilprisen for sin rolle i Det forsømte forår.
 2003: Årets Reumert for Årets Mandlige Hovedrolle i "Festen" (Mammutteatret).
 2014: Æres-Bodil for sit bidrag til dansk film gennem sin karriere.

Udvalgt filmografi

Tv-serier 
 Københavnerliv (1968)
 Vinterbyøster (julekalender, 1973)
 Huset på Christianshavn (1970-1977)
 Matador (1978-82) - Omegnsbankens direktør, Kristen Skjern
 Sommer (2008-09)

Referencer

Eksterne henvisninger 
 
 
 www.dr.dk

Skuespillere fra Danmark
Bodilprisen for bedste mandlige hovedrolle
Bodilprisen for bedste mandlige birolle
Personer fra Frederiksberg
Modtagere af Ole Haslunds Kunstnerfonds legat
Personer i Kraks Blå Bog (afdøde)
Reumertprisen for årets mandlige hovedrolle
Fransk Polynesien

Fransk Polynesien, fransk Polynésie française (mere formelt: Territoire de la Polynésie Française), tidligere benævnt Fransk Oceanien, er et oversøisk fransk land, som består af 118 øer i Polynesien i det sydøstlige Stillehav. Hovedstaden er byen Papeete på øen Tahiti.

Fra 1946 til 2003 havde Fransk Polynesien status som et fransk oversøisk territorium (territoire d'outre-mer). Siden 2004 har Fransk Polynesien haft status som et fransk oversøisk land (pays d'outre-mer).

Øerne i Fransk Polynesien har et samlet areal på 4.167 km² fordelt på et havareal på over 2.500.000 km². Fransk Polynesien havde i 2002 245.405 indbyggere, heraf 83 % polynesere, 12 % europæere, og 5 % asiater. 69 % af befolkningen boede i 2002 på øen Tahiti. Byen Papeete havde på samme tid 127.635 indbyggere. De mest kendte øer i Fransk Polynesien er Tahiti, Moorea og Bora Bora.

Noget af det som har gjort Fransk Polynesien kendt er bl.a. den franske kunstmaler Paul Gauguin som opholdt sig på Tahiti og Marquesasøerne i periodene 1891–93 og 1895–1903, hvor han malede flere af sine berømte malerier med polynesiske motiver. Derudover har det franske militær prøvesprængt atombomber på de afsidesliggende atoller Mururoa og Fangataufa i øgruppen Tuamotu i perioden 1966 til 1996. Det var også efter besøg på Tahiti at historiens nok kendeste mytteri fandt sted, nemlig "mytteriet på Bounty" hvor Fletcher Christian ledede mytteriet og senere sejlede til øen Pitcairn. Til slut kan det nævnes at det var på atollen Raroia i Tuamotu at Thor Heyerdahl og Kon-Tiki sluttede deres 101 dages sejlads i 1947.

Fransk Polynesien er administrativt og geografisk opdelt i fem øgrupper:
 Selskabsøerne (bl.a. Tahiti, Moorea og Bora Bora)
 Tuamotu
 Marquesasøerne
 Gambier
 Australøerne

Noter

Eksterne henvisninger 

 http://www.polynesie-francaise.gouv.fr/ 
 http://www.presidence.pf/ 
 http://www.polynesie-francaise.gouv.fr/hc/inter/inter-subdiv.asp 
 http://www.tahiti-tourisme.com 
 https://www.cia.gov/library/publications/the-world-factbook/geos/fp.html  på The World Factbook
 http://ucblibraries.colorado.edu/govpubs/for/frenchpolynesia.htm  på UCB Libraries GovPubs
 

Oceanien
Oversøiske lande og territorier
Øer i Frankrig